**Murcia** je jedan od najvećih španjolskih gradova sa svojih 443,243 stanovnika ona je i administrativni centar istoimene Autonomne zajednice Murcia.

Geografija
----------

Grad leži na jugoistoku zemlje, na ušću rijeke Guadalentín u Seguru udaljen četrdesetak kilometara sjeverno od Sredozemnog mora i Cartagene. Segura dijeli grad na stariji sjeverni i suvremeni južni dio.

Historija
---------

Zna se da je na tom području postojalo naselje još u 3. vijeku pne. koje je egzistiralo i za rimskih vremena, ali se nezna za njegovo ime. Ima nekih koji misle da se radilo o gradu koji se zvao *Vergilia*. Pod imenom *Mursija* prvi put su ga dokumentirali arapski kroničari.

Prema arapskom geografu Jakutu al-Hamaviju Mursiju je osnovao 825. omejadski Emir od Cordobe Abd ar-Rahman II. On mu je služio kao provincijska prijestolnica. Tu ulogu imao je do 1031. kad je potpao pod vlast Taife Almerie, pa nakon tog Taife Valencije, takvo stanje potrajalo je sve do 1063. kad je njen tadašnji vladar ibn Ṭāhir proglasio nezavisnost Taife Murcia.

Tokom rekonkviste, kastiljski kralj Fernando III je 1243. anektirao Murciu kao svoj protektorat. Nakon maurske bune 1266. koju je ugušio Jaime I od Aragona, Murcia je pripala Kraljevini Aragon. Za vladavine Alfonsa X Murcia je konačno i definitivno podpala pod vlast Krune Kastilje, u kojoj je bila jedna od prijestolnica uz Toledo i Sevillu. Murcia je prosperirala na trgovini s Orijentom, to je trajalo sve dok se trgovačke rute nisu preselile s Mediterana na ocean.

Znamenitosti i obrazovanje
--------------------------

Najznačajniji spomenik je gotička *Katedrala Santa María* iz 14. vijeka (restaurirana u 18. vijeku), s kapelom familije Vélez iz 1507. Atrakcija je i *Isusov eremitorij* (Ermita de Jesús) sa skulpturama Isusovih muka koje je isklesao Francisco Salzillo. Naročito je posjećen za velikog tjedna kad ga obiđe mnoštvo hodočasnika. Murcia je univerzitetski grad od 1915 kad je osnovan prvi fakultet.

Privreda
--------

Murcia je centar poljoprivrednog kraja u dolini Segure, kog u Španjolskoj zovu *huerta* (voćnjak). Pored voća uzgaja se i puno žita. Grad je bio poznat po svilarstvu još dok su njime vladali Mauri, ta djelatnost (u manjoj mjeri) zadržala se do danas.

Vodeće industrijske grane su metalurgija i prehrambena industrija. Pored tog Murca ima tvornice tekstila, papira, namještaja, aluminija, salitre i 
kože.

Galerija
--------

* 
* 
* 
* 
*

Pobratimski gradovi
-------------------

|  |  |
| --- | --- |
| * Ujedinjeno Kraljevstvo Grimsby, Ujedinjeno Kraljevstvo
* Italija Lecce, Italija
* Francuska Grasse, Francuska
 | * Meksiko Irapuato, Meksiko
* Filipini Murcia, Filipini
* Poljska Łódź, Poljska
 |

Izvori
------

1. 1 2 3 4 5  „*Spain: Murcia*" (engleski). City population. Pristupljeno 16. 9. 2018.
2. 1 2 3 4 5 6 7 8 9  „*Murcia*" (engleski). Encyclopædia Britannica. Pristupljeno 16. 9. 2018.

Vanjske veze
------------

***Murcia*** na Wikimedijinoj ostavi

* *Ayuntamiento de Murcia* (`es`)

| * p
* r
* u
Gradovi u Španiji |
| --- |
| Više od 1.000.000 stanovnika | **Madrid** ††  • **Barselona** † |
| Između 500.000 i 1.000.000 stanovnika | **Valensija** †  • **Sevilja** †  • **Saragosa** †  • **Malaga** |
| Između 200.000 i 500.000 stanovnika | **Mursija** †  • **Palma de Majorka** †  • **Las Palmas de Gran Kanarija** †  • **Bilbao**  • **Alikante**  • **Kordova** †  • **Valjadolid** †  • **Vigo**  • **Hihon**  • **La Korunja**  • **Vitorija** †  • **Granada**  • **Elče**  • **Ovijedo** †  • **Santa Kruz de Tenerife** †  • **Kartahena** †  • **Herez de la Frontera** |
| Između 100.000 i 200.000 stanovnika | **Pamplona** †  • **Almerija**  • **San Sebastijan**  • **Santander** †  • **Kasteljon de la Plana**  • **Burgos**  • **Albasete** †  • **Salamanka**  • **Logronjo** †  • **Uelva**  • **Badahoz**  • **Taragona**  • **Ljeida**  • **Marbelja**  • **Leon**  • **Kadiz**  • **Mataro**  • **Haen**  • **Alhesiras**  • **Orense**  • **Reus** |
| Sedišta pokrajina u Španiji | **Albasete** (S)  • **Barselona**  • **Valensija**  • **Valjadolid**  • **Vitorija**  • **Kartahena** (S)  • **Kordova** (S)  • **Las Palmas de Gran Kanarija**  • **Logronjo**  • **Madrid**  • **Melilja**  • **Merida**  • **Mursija**  • **Ovijedo**  • **Palma de Majorka**  • **Pamplona**  • **Santa Kruz de Tenerife**  • **Santander**  •**Santijago de Kompostela**  • **Saragosa**  • **Sevilja**  •**Seuta**  • **Toledo** |
| †† Glavni grad države,. .. † Sedišta pokrajina u Španiji. .. predgrađa većih gradova sa preko 100 hiljada st. nisu unešena u spisak. .. (S) - sudsko sedište pokrajine |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 130170035
* LCCN: n79021101
* GND: 4115291-8
* NKC: ge130115

 |